Diari Oficial de la Generalitat Valenciana


Sumari del DOGV 5787, del 18-06-2008 (2008/7540)

Informació pública dels documents de l'alternativa tècnica de Programa d'Actuació Integrada del Sector SI-7-Cooperativa, en sòl urbanitzable industrial, en els termes en què el dit sector està regulat i delimitat per la modificació puntual núm. 11 del vigent Pla General d'Ordenació Urbana de Llíria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5787

Data del DOGV
:   18-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7540


Data del document
:   21-05-2008

Organisme emissor
:   Cooperativa Vinicola de Lliria, SCOOP V.

Tipus de document
:   Informació Pública

Descriptors 

:   * Llíria
    * pla d'urbanisme
    * empresa privada

Informació pública dels documents de l'alternativa tècnica de Programa d'Actuació Integrada del Sector SI-7-Cooperativa, en sòl urbanitzable industrial, en els termes en què el dit sector està regulat i delimitat per la modificació puntual núm. 11 del vigent Pla General d'Ordenació Urbana de Llíria. [2008/7540]  
L'Ajuntament de Llíria, per Acord del Ple de data 21 de febrer de 2008, va aprovar les bases particulars així com l'inici del concurs de l'esmentat sector, publicades en el Butlletí Oficial de la Província de València núm. 53 de data 3 de març de 2008.  
Les bases particulars i l'anunci de concurs es van enviar a publicar al Diari Oficial de la Unió Europea, en data 13 de març de 2008, i s'ha publicat en el Diari Oficial de la Comunitat Valenciana el 27 de març de 2008.  
Per la qual cosa la Cooperativa Vinícola de Llíria, CIF F-46026068 i domicili social al carrer de Miguel Abriat Cantó, núm. 11, 46279 Llíria, sotmet a informació pública els documents assenyalats en les lletres a, f i k de l'article 126 de l'esmentada llei corresponents a l'alternativa tècnica del Programa d'Actuació Integrada del Sector SI-7-Cooperativa, en sòl urbanitzable industrial, del municipi de Llíria (article 134.1 LUV), així com l'estudi d'integració paisatgística, la necessitat del qual establixen els articles 11.3 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, i 48.1 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana.  
La documentació de l'alternativa tècnica del PAI es troba protocol·litzada en la notaria de José Ignacio Martínez, al carrer de Gerardo Ferrando, núm. 3-1r del municipi de Llíria. Una còpia de la dita alternativa ha sigut depositada en l'Ajuntament de Llíria.  
Es fa constar que durant el termini d'un mes des de la publicació del present anunci en el Diari Oficial de la Comunitat Valenciana, tal com preceptua l'article 293 i 562 del Reglament d'Ordenació i Gestió Territorial i Urbanística (ROGTU), qualsevol persona podrà consultar els documents que s'han referit i presentar al·legacions tant en la notaria com en l'Ajuntament de Llíria, en horari d'atenció al públic (art 134.3 LUV). Durant el termini d'exposició al públic, la cooperativa esmentada posarà a disposició dels interessats un tècnic per a aclariment de dubtes, conceptes o altres qüestions relatives a la documentació, prèvia concertació de cita en la notaria. També podrà consultar la documentació en la següent pàgina web: http//www.lliria.es.  
El termini previst per a l'adjudicació del programa per l'Ajuntament és de dos mesos a comptar des de l'obertura de proposicions juridicoeconòmiques, establint l'article 319.2 del ROGTU que, en cas d'absència de resolució expressa per part de l'Ajuntament, es declararà desert el concurs.  
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals siga desconegut, per als titulars que no es troben en la base de dades de la relació emesa pels organismes oficials i per a aquells que, intentada la notificació, esta no ha sigut possible.  
Llíria, 21 de maig de 2008.- El president: Miguel Llopis Carbonell.